**1.ΟΜΙΛΙΑ -ΕΙΣΗΓΗΣΗ**

ΘΕΜΑ: Ένα γεγονός της επικαιρότητας. Κυριαρχούν τα υποκειμενικά σχόλια.

ΜΟΡΦΗ: Προσφώνηση, ΠΑΝΩ ΑΡΙΣΤΕΡΑ «Αγαπητοί γονείς», «Αξιότιμοι σύνεδροι», «Κυρίες και κύριοι» κτλ. Η προσφώνηση είναι κλιμακωτή, από τους ανώτερους ιεραρχικά στους κατώτερους.

Πρόλογος: σύντομη παρουσίαση του θέματος

Κύριο Μέρος: Eπιχειρήματα με τεκμήρια για να στηρίξει τη θέση του ή να αναιρέσει την αντίπαλη θέση.

Επίλογος: Aνακεφαλαίωση, προτροπή, επιβεβαίωση επιχειρημάτων.

Αποφώνηση-ΚΑΤΩ ΔΕΞΙΑ «Ευχαριστώ για την προσοχή σας», «Ευχαριστώ που μ ακούσατε» κτλ.

ΓΛΩΣΣΑ: Δηλωτική και συνυποδηλωτική χρήση της γλώσσας, πρωτοπρόσωπη και τριτοπρόσωπη γραφή, στοιχεία καθημερινού λόγου.

ΥΦΟΣ: **Eπίσημο ή οικείο ανάλογα με το ακροατήριο**.

ΣΚΟΠΟΣ: **Έκφραση απόψεων του ομιλητή, ενημέρωση, προβληματισμός, διαμόρφωση γνώμης.**

Η διαφορά ανάμεσα στα δύο, την προφορική ομιλία δηλαδή και την εισήγηση, έγκειται στο ότι η πρώτη υποτίθεται ότι εκφωνείται μπροστά σε πιο πολυπληθές κοινό (π.χ. στη Βουλή των Εφήβων, σε ένα συνέδριο), ενώ η δεύτερη σε πιο περιορισμένο αριθμητικά (π.χ. σε ένα δημοτικό συμβούλιο).

2. **ΣΥΝΕΝΤΕΥΞΗ**

ΘΕΜΑ: Ποικιλία θεμάτων

ΜΟΡΦΗ: Eρωτήσεις από ένα πρόσωπο(συνήθως δημοσιογράφο) κι απαντήσεις από ένα άλλο του οποίου ορίζονται σαφώς τα στοιχεία όπως όνομα, επάγγελμα και το θέμα της συνέντευξης.

ΓΛΩΣΣΑ: Δηλωτική χρήση της γλώσσας, λόγος καθημερινός, πρόσωπο β΄ στις ερωτήσεις, α΄στις απαντήσεις.

ΥΦΟΣ: Απλό, οικείο, άμεσο, προφορικό.

ΣΚΟΠΟΣ: **πληροφόρηση για τις απόψεις ενός προσώπου,προβληματισμός, διαμόρφωση γνώμης.**

**ΚΡΙΤΙΚΗ**

ΘΕΜΑ: Αιτιολογημένη κρίση για ένα έργο, φαινόμενο, γεγονός.

ΕΙΔΗ: Κριτική βιβλίου, κειμένων (άρθρου, ποιήματος),ζωγραφικής, μουσικής, θεάτρου κτλ.

ΓΛΩΣΣΑ: Δηλωτική χρήση της γλώσσας, ειδικό λεξιλόγιο, μακροπερίοδο λόγος, υποτακτική σύνδεση, ασύνδετο σχήμα.

ΥΦΟΣ: Eπίσημο, περίπλοκο.

ΣΚΟΠΟΣ: **Πληροφόρηση, σχολιασμός, αξιολόγηση ενός έργου.**